Bazargúl Bekniyazova

Bekniyazova Bazargúl (1916-1995) — jazıwshı.

 Ómiri hám miynet jolı 
Bazargúl Bekniyazova 1919-jılı 15-aprelde Shımbay qalasında tuwılǵan.

Ol Tórtkúlde rus tili boyınsha muǵallimler tayarlaytuǵın kurslarda oqıǵan, jumısshı fakultetin pitkergen, 1938-jıldan baslap Xojeli qalasında muǵallim bolıp isleydi.

1945-1949-jılları Qaraqalpaq mámleketlik institutında oqıp, pitkerip shıǵadı.

1945-1949-jıllar aralıǵında Nókis medicinalıq uchilishesinde oqıtıwshı, 1961-1967-jılları respublikalıq kitapxanada hám 1967-1972-jılları Ózbekstan Respublikası Ilimler akademiyasınıń Qaraqalpaqstan filialında jumıs isledi.

Onıń dáslepki shıǵarmaları 30-jıllardıń aqırlarında járiyalana basladı.

B.Bekniyazova 1957-jıldan Jazıwshılar awqamınıń aǵzası. 

 Dóretiwshiligi 
B.Bekniyazovanıń dáslepki toplamı «Máńgi quyash» 1957-jılı baspadan shıqtı. Soń «Qızlar táǵdiri» povesti 1964-jılı jarıq kórdi.

1976-jılı shıǵarmalarınıń jıynaǵı «Qızlar» degen at penen járiyalandı.

 Sıylıqları 
Ol Qaraqalpaqstan Respublikası Joqarǵı Keńesiniń Húrmet jarlıǵı menen sıylıqlanǵan.

 Ádebiyatlar 
 Қарақалпақстан Республикасы жазыўшылары (библиографиялық мағлыўмат) / нашрга тайёрловчи 3. Бекбергенова -T .: Extremum press , 2011. -240 бет .

 Derekler 

Kategoriya:Jazıwshılar
Kategoriya:Qaraqalpaq jazıwshıları
Kategoriya:Shımbay rayonında tuwılǵanlar